39: 
leve. Som man maatte vente er det især de Bygningsforhold, der 
have Hensyn til Absorptionen og Transpirationen, der frembyde ka- 
rakteristiske Ejendommeligheder, og nåar jeg med de følgende Linier 
vilde forsøge at vække Interesse hos ,,Meddelelsernes" Læsere for 
denne Bog, såa vil det navnlig være af de paagjældende Afsnit, at 
jeg skal fremdrage -et og andet. 
Vandmangel er karakteristisk for Ørkenen; det regner kun nogle 
Foraarsmaaneder og i den øvrige Tid er Luften overordentlig tør 
og klar. De heraf flydende uheldige Forhold for Planten modarbejdes 
ved stærkt udviklet Absorptions-Evne, ved Nedsættelse i Transpira- 
tionen og ved Uddannelsen af Vandbeholdere i Plantens Indre. 
Hvad Absorptionen angaar maa der skjelnes mellem Absorp- 
tionen af Jordvandet ved Rødderne og af Luftens Fugtighed og 
Dug ved overjordiske Organer. Da den kortvarige Regn skal slaa 
til for hele Aaret, kommer det an paa at udvikle Rødderne i Dybden, 
saa at de kunne holde Skridt med det nedsynkende Vand, og Ørken- 
planterne vise sig som Følge heraf, forudsat at de ikke føre en efe- 
mér Tilværelse og ere færdige med Regntidens Ophør, i Besiddelse 
af meget lange Rødder næsten uden Sidegrene. Kimplanter af 
Monsonia nivea havde i Januar Maaned paa en Tid, da de bestod 
af en af 3—4 Blade dannet Roset af en Negls Størrelse, Rødder paa 
en halv Meters Længde, som uden Sidegrene trængte lodret ned i 
Jorden; denne Plante er enaarig og holder ud til Juni Maaned. 
Hos fleraarige Planter stiger dette Misforhold mellem over- og under- 
jordiske Dele enormt. Et Exemplar af Calligonum comosum af en 
Haands Højde havde en Rod af en Tommelfingers Tykkelse; i en 
Dybde af 1'/, Meter var den endnu af en Lillefingers Tykkelse. 
Græssene ere særlig paafaldende i denne Henseende: Rødderne af 
Åristida-Årter havde med en Tykkelse af 1—2 mm. en Længde af 
5—6 Meter. Saadanne Rødder ere gjerne omgivne af et temmelig 
fast Hylster af Sand og Jordpartikler. — Adskillige Ørkenplanter 
formaa ved en under og umiddelbart efter Regntiden stedfindende 
Udskillelse af en hygroskopisk Saltblanding i den derpaa følgende 
lange Tørke-Periode at nedslaa den i Atmosfæren dampformig til- 
stedeværende Luft-Fugtighed og ved Hjælp af sine overjordiske Or- 
ganer udnytte den. Et andet Forhold er, at Haarene hos mange 
Planter spille en Rolle ved at optage Regn og Dug, Haar, som kun 
ved deres Basis have et Parti, hvor Væggen er tynd og hvor der 
er rigelig Protoplasma. 
Nedstemuing af Transpirationen, der er saa nødvendig, 
hvor Luften er saa varm og tør og Jordens Vandmængde saa ringe, 
tilvejebringes paa forskjellig Maade, dels ved Reduktion eller Mangel 
paa Blade, eller hos mange Arter ved at Bladene rulles ind eller slaas 
sammen langs Midtribben, hos andre ved Grenenes og Bladenes 
Stillingsforhbold, hvorved tilstræbes, at saa lidet som muligt af disse 
udsættes direkte for Solen. Anatomiske Forhold, der have Betyd- 
ning for at formindske Fordampningen, og som træffes hos mange 
Ørkenplanter, ere et tykt Voxlag, stærkt kutikulariseret Epidermis- 
Ydervæg samt et tykt og meget tidligt optrædende Korklag. Hertil 
kommer, at i mange Tilfælde udfyldes Epidermis-Cellerne med en 
Cellulose-Slim. Tørre, livløse Haar findes ofte i stor Mængde og 
lægge sig som et Lag Filt hen over Plantedelene. Hermed staar 
otte i, Forbindelse, at der findes Kirtelhaar, som udskille ætherisk 
Olie, hvis Dampe fastholdes indenfor Haarfilten; med Heusyn til den 
biologiske Betydning heraf slutter Forf. sig til en først af Tyndall 
fremsat Mening, at et Luftlag, som er mættet med Dampene af en 
ætherisk Olie i meget ringere Grad lader Straalevarmen gaa igjennem 
x 
